หุ้น11ก.ค.ปิดบวก4.25จุด
หุ้นไทยวันที่ 11 ก.ค. ปิดที่ระดับ  1,208.67 จุด เพิ่มขึ้น 4.25 จุดมูลค่าการซื้อขาย 24,327 ล้านบาท
11 ก.ค. 2555

หุ้นไทยวันที่ 11 ก.ค. ปิดที่ระดับ  1,208.67 จุด เพิ่มขึ้น 4.25 จุดมูลค่าการซื้อขาย 24,327 ล้านบาท




ตลาดหุ้นไทยวันที่ 11 ก.ค. ในช่วงการซื้อขายภาคบ่ายดัชนีฟื้นตัวกลับมาบวกได้ ที่ระดับ  1,208.67 จุด เพิ่มขึ้น 4.25 จุด หรือ 0.35% มูลค่าการซื้อขาย 24,327 ล้านบาท โดยมีแรงซื้อ ในหุ้นขนาดใหญ่ กลุ่มสื่อสาร ธนาคาร และพลังงาน 
นายถนอมศักดิ์ สหรัตน์ชัย ผู้บังคับบัญชาสายงานวิจัยหลักทรัพย์ บริษัทหลักทรัพย์ โนมูระ พัฒนสิน  กล่าวถึงภาวะตลาดหุ้นวันนี้ ว่า ในช่วงเช้าของการซื้อขายดัชนีหุ้นเปิดลบ โดยมีแรงขายทำกำไรหลังจากวานนี้มีปรับตัวเพิ่มขึ้นแรง แต่เป็นการปรับฐานในลักษณะแกว่งตัวเพื่อปรับเพิ่มขึ้น 
อย่างไรก็ตาม ประเมินว่านักลงทุนต่างชาติไม่น่าจะทิ้งการลงทุนในหุ้นไทย เนื่องจากอัตราราคาเทียบกับกำไรสุทธิต่อหุ้น(พีอี) ของหุ้นไทยอยู่ที่ระดับ 12 เท่า อยู่ในระดับต่ำมาก และเศรษฐกิจไทยมีการขยายตัวสูง โดยมองกรอบแนวรับระยะนี้ อยู่ที่ 1,193 —1,198 จุด 
5 อันดับหุ้นที่มีการซื้อขายสูงสุด 
1. DTAC ปิดที่ 79.25 บาท เพิ่มขึ้น 3 บาท หรือ 3.93% มูลค่าการซื้อขาย 2,042 ล้านบาท 
2. INTUCH ปิดที่ 66.25 บาท 2.75 บาท หรือ 4.33% มูลค่าการซื้อขาย 1,265 ล้านบาท 
3.CPF ปิดที่ 36.50 บาท เพิ่มขึ้น 0.50 บาท หรือ 1.39% มูลค่าการซื้อขาย 1,264 ล้านบาท 
4. ADVANC ปิดที่ 205 บาท ลดลง 1 บาท หรือ 0.49% มูลค่าการซื้อขาย 1,150 ล้านบาท 
5. KBANK ปิดที่ 164 บาท ไม่เปลี่ยนแปลง มูลค่าการซื้อขาย 1,005 ล้านบาท